section_heading: Zalaganje za paneuropeizam
paragraph_text: Lekcija koju je naučio Thiriart ukazivala je na to da se Europska nacionalna stranka ne može temeljiti na savezu mikro-nacionalnih pokreta, već mora imati zajednički europski karakter od začetka. Tako je 1963. osnovana Mlada Europa, pokret čvrste organizacije koji je djelovao u Belgiji, Nizozemskoj, Francuskoj, Švicarskoj, Austriji, Njemačkoj, Italiji, Španjolskoj, Portugalu i Ujedinjenom Kraljevstvu. Politički pravac Mlade Europe sadržan je u Manifestu europske nacije, u kojemu piše: "Između sovjetskog bloka i američkog bloka, naša uloga ima svrhu izgraditi veliku domovinu: ujedinjenu, moćnu i komunitarnu Europu [...] od Bresta do Bukurešta." Cilj je bio snažno ujedinjenje Europe: "Federalna Europa ili 'Europa nacija'', oba su pojma koji skrivaju nedostatak iskrenosti i nemogućnost ljudi koji ih podržavaju. [...] Mi osuđujemo mikro-nacionalizam koji drži europske stanovnike razdvojenima".